CELEX: 62013TN0036
Language: sk
Date: 2013-01-21 00:00:00
Title: Vec T-36/13: Žaloba podaná 21. januára 2013 — Erreà Sport/ÚHVT — Facchinelli (ANTONIO BACIONE)

16.3.2013   
            
            
               SK
            
            
               Úradný vestník Európskej únie
            
            
               C 79/29
            
         Žaloba podaná 21. januára 2013 — Erreà Sport/ÚHVT — Facchinelli (ANTONIO BACIONE)
   (Vec T-36/13)
   2013/C 79/50
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: Erreà Sport SpA (Torrile, Taliansko) (v zastúpení: D. Caneva a G. Fucci, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Antonio Facchinelli (Dalang, Čína)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 24. októbra 2012 vo veci R 1561/2011-1 a v dôsledku toho zamietol prihlášku uverejnenú vo Vestníku ochranných známok Spoločenstva č. 117/2010 podanú Antoniom Facchinellim pre všetky dotknuté výrobky,
            
         
               —
            
            
               zaviazal žalovaného na náhradu trov konania, ktoré vznikli Erreà Sport SpA v tomto konaní.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: Antonio Facchinelli.
   
      Prihlasovaná ochranná známka Spoločenstva: obrazová ochranná známka obsahujúca slovné prvky „ANTONIO BACIONE“ pre výrobky v triedach 3, 14, 18 a 25 — prihláška ochrannej známky Spoločenstva č. 9 056 037.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: obrazová ochranná známka obsahujúca slovný prvok „erreà“ a obrazová ochranná známka obsahujúca dva pretínajúce sa kosoštvorce pre výrobky v triedach 3, 9, 14, 16, 18, 25, 28, 35 a 41.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby:
   
   
               —
            
            
               porušenie článku 8 ods. 1 písm. b) nariadenia č. 207/2009,
            
         
               —
            
            
               porušenie článku 8 ods. 5 nariadenia č. 207/2009.